మసకబారుతున్న బులియన్‌ మార్కెట్‌!
ముంబయి, మే 9: బంగారంధరలు ఒక్కసారిగా తగ్గుముఖం పడుతున్నాయి. ఔన్స్‌ ఒక్కింటికి శుక్రవారం 1221 డాలర్లుగా నడిచాయి. రెండునెలల కనిష్టస్థాయికి చేరడం ఇన్వెస్టర్లను విస్మయపరుస్తోంది వెండి ధరల పరంగాకూడా ఔన్స్‌ ఒక్కింటికి 16.3 డాలర్లుగా నడించింది. బంగారం 2.7శాతం దిగజారితే వెండిధరలు 10.8శాతం క్షీణించాయి. బంగారంధరలు ఈనెలలో 3.3శాతం వరకూ దిగజారి పది గ్రాములు 28,905రూపాయలకు చేరాయి. వెండిధరలు కూడా పదిశాతం క్షీణించి కిలోఒక్కింటికి 38,625 రూపా యలుగా చేరాయి. ఇక సోమవారం బంగారం ఔన్స్‌ ఒక్కింటికి 1231డాలర్లు, వెండి 16.44డాలర్లుగా నడిచిం ది. బంగారం ఒకదశలో ఔన్స్‌ ఒక్కింటికి 1220-1226 డాలర్ల వద్ద అంచనాలకు మించి అమ్ముడయిందని నిగమ్‌ ఆరోరా అనే నిపుణులు వెల్లడించారు. ఫెడ్‌ రిజర్వు వడ్డీ రేట్లు పెంచడం కూడా ఒకింతబంగారం మార్కెట్‌ను ప్రభా వితంచేసిందని బులియన్‌ నిపుణుని అంచనా. ఎంసిఎక్స్‌ పరంగాచూస్తే 5959లాట్‌ల నుంచి చూస్తే నవంబరు లాట్ల నుంచి తగ్గాయి. ప్రస్తుత కేలండర్‌ సంవత్సరంలోనే 2069వరకూ తగ్గిందని అంచనా. కోటక్‌బ్యాంకు ప్రతి నిధి శేఖర్‌ భండారి మాట్లాడుతూ అమెరికా వడ్డీరేట్లు, పన్నుల సంస్కరణల మౌలికవనరులరంగం ఆధా రంగా ధరలు నడుస్తాయని అన్నారు. కొంతమేరభౌగోళిక ఉద్రిక్తతలు కారణంఅవుతాయన్నారు. ప్రస్తుతానికి పెట్టుబడులకు స్వర్గంగా భావించే పసిడిపై పెట్టుబడులు తగ్గుతున్నట్లుగానే భావించాలని ఆయన అన్నారు.